**VAŽNA OBAVIJEST ZA STUDENTE KOJI RADE POSREDSTVOM STUDENT SERVISA**

Od 1.1.2017. godine u primjeni je novi Zakon o porezu na dohodak NN 115/2016 i Pravilnik o porezu na dohodak NN 2/2017. Molimo da obratite pozornost jer su značajne promjene naročito u članku 4. Pravilnika o porezu na dohodak. Pravilnik i Zakon su dostupni na www.nn.hr

1. UZDRŽAVANI ČLAN

 - ostvareni primici do 15.000 kn u kalendarskoj godini od 1.1.2017. do 31.12.2017.g.

2. NEOPOREZIVI PRIMITAK PO POSEBNIM PROPISIMA UČENIKA I STUDENATA NA REDOVNOM ŠKOLOVANJU ZA RAD PREKO UČENIČKIH I STUDENTSKIH UDRUGA - 15.000 kn

*(u 2016.g. taj iznos je bio 50.000)*

Primitak ostvaren u tijeku 2017. godine (sve isplate od 1.1.2017. godine bez obzira na koje razdoblje rada se odnose) iznad 15.000,00 kuna oporezuje se porezom na dohodak od 24% i prirezom prema Odluci grada prebivališta studenta (za Osijek je prirez 13%). Prirez se obračunava na iznos poreza.

Ako je porez npr. 100,00 kuna, tada se obračunava prirez stopom od 13 %, odnosno 13,00 kuna za studente koji imaju prebivalište na području grada Osijeka.

Nismo nadležni za tumačenje zakonskih propisa, nadležna je Porezna uprava.

Molimo za dodatne informacije kontaktirajte Poreznu upravu.

 U nastavku dajemo prikaz našeg viđenja promjena. Za točne informacije i izračune molimo konzultirajte nadležne službe u Poreznoj upravi jer je svaki student poseban slučaj i ne možemo odgovarati za situacije o kojima nemamo dovoljno saznanja o svim ostalim primicima koje studenti ostvaruju, a uzimaju se u izračun prilikom godišnjeg obračuna poreza na dohodak (npr. stipendije i dr.). Uplaćen porez i prirez tijekom godine u najvećem broju slučajeva studenti će dobiti vraćen kroz Poseban postupak utvrđivanja godišnjeg poreza na dohodak koji će provesti Porezna uprava u narednoj godini , odnosno u srpnju 2018.g. ili u rijetkim slučajevima da će studenti sami podnijeti godišnju poreznu prijavu jer imaju pravo koristiti osnovni osobni odbitak.

 Osobni odbitak studenta je 3.800,00 kuna x 12 mjeseci = 45.600,00 kuna.

U praksi student koji ostvaruje samo primitak od studentske zarade:

Neoporezivo može u 2017.g. ostvariti primitak preko student servisa u visini 15.000,00 kn.

 Student će privremeno u 2017.g. platiti porez na studentsku zaradu koja prelazi iznos od 15.000,00 kuna do 60.600,00 kuna (45.600,00 kuna) u visini 24 % + prirez.

 Porezna uprava će u 2018.g. provesti **Posebni postupak utvrđivanja godišnjeg poreza na dohodak odnosno obračunati godišnju poreznu prijavu i utvrditi visinu povrata poreza studentu (uzet će se u obzir i ostala primanja studenata i o tim, dodatnim primicima ovisi iznos povrata).**

Za ostvareni primitak iznad 15.000,00 kuna na koji je plaćen porez u 2017.g. (60.600,00-15.000,00= 45.600,00) student će dobiti povrat uplaćenog poreza jer je toliko osobni odbitak studenta.

Proizlazi da student može zaraditi 60.600,00 kuna neoporezivo ako ostvaruje samo studentsku zaradu. **Dakle, student plaća porez i prirez u 2017.g., a povrat ostvaruje u kolovozu 2018.g.**

**Izuzeci su propisani Zakonom i Pravilnikom o porezu na dohodak i molimo da pročitate Zakon i Pravilnik.**

Napomena: studenti neće dobiti povrat poreza iznad ostvarene studentske zarade od 60.600,00 kuna osim rijetkih izuzetaka kojima Pravilnik i Zakon omogućavaju korištenje dodatnih pogodnosti.

 Iznos studentske zarade iznad 60.60,00 kuna oporeziv je porezom i prirezom i u najvećem broju slučajeva student neće ostvariti povrat poreza na uplatu poreza za primitak iznad 60.600,00 kuna